# II. volebné obdobie

Číslo: 62/1999

154

# UZNESENIENÁRODNEJ RADY SLOVENSKEJ REPUBLIKY

z 11. februára 1999

k návrhu poslanca Národnej rady Slovenskej republiky Roberta Fica na vydanie ústavného zákona, ktorým sa zákon ústavný zákon č. 23/1991 Zb., ktorým sa uvádza Listina základných práv a slobôd ako ústavný zákon Federálneho zhromaždenia Českej a Slovenskej Federatívnej Republiky (tlač 127) *- prvé čítanie*

#### Národná rada Slovenskej republiky

po prerokovaní návrhu poslanca Národnej rady Slovenskej republiky Roberta Fica na vydanie ústavného zákona, ktorým sa mení ústavný zákon č. 23/1991 Zb., ktorým sa uvádza Listina základných práv a slobôd ako ústavný zákon Federálneho zhromaždenia Českej a Slovenskej Federatívnej Republiky v prvom čítaní

A. rozhodla, že

podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky

prerokuje uvedený návrh ústavného zákona v druhom čítaní;

B. prideľuje

podľa § 74 ods. 1 citovaného zákona

návrh poslanca Národnej rady Slovenskej republiky Roberta Fica na vydanie ústavného zákona, ktorým sa mení zákon ústavný zákon č. 23/1991 Zb., ktorým sa uvádza Listina základných práv a slobôd ako ústavný zákon Federálneho zhromaždenia Českej a Slovenskej Federatívnej Republiky (tlač 127)

na prerokovanie

všetkým výborom Národnej rady Slovenskej republiky

(okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií štátnych funkcionárov, Výboru Národnej rady Slovenskej republiky pre európsku integráciu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva);

C. určuje

podľa § 74 ods. 1 a 2 citovaného zákona

1. ako gestorský Ústavnoprávny výbor Národnej rady Slovenskej republiky,

2. lehotu na prerokovanie uvedeného vládneho návrhu zákona v druhom čítaní vo výboroch a v gestorskom výbore, vrátane prerokovania a schválenia spoločnej správy výborov do 15. marca 1999.

|  |  |
| --- | --- |
|  | \*Jozef Migaš v. r. |
|  | predseda |
|  | Národnej rady Slovenskej republiky |
| Overovatelia: |  |
| \*Marián Antecký v. r. |  |
| \*Ján Danko v. r. |  |